b'\n_START_ARTICLE_\nLokrum\n_START_PARAGRAPH_\nLokrum je oto\xc4\x8dek v Jadranskem morju (Hrva\xc5\xa1ka)._NEWLINE_Lokrum le\xc5\xbei okoli 0,6 km jugovzhodno od Dubrovnika in ga od celine lo\xc4\x8di Lokrumski prolaz (Koneli\xc4\x87). Oto\xc4\x8dek ima povr\xc5\xa1ino 0,694 km\xc2\xb2. Dol\xc5\xbeina obalnega pasu je 5,06\xc2\xa0km. Najvi\xc5\xa1ji vrh je visok 96 mnm._NEWLINE_Na ju\xc5\xbenem delu Lokruma je 10 m globoko slano jezero imenovano Mrtvo morje. Severovzhodna obala je nizka in ob njej lahko pristajajo samo \xc4\x8dolni in manj\xc5\xa1e jadrnice, jugozahodna obala pa je strma in nepristopna. Na vzhodni obalo Lokruma je manj\xc5\xa1e pristani\xc5\xa1\xc4\x8de Porto\xc4\x87, iz katerega pelje cesta do ostankov nekdanje trdnjave in pristani\xc5\xa1\xc4\x8da na severni strani otoka Bo\xc4\x8dine. Na ju\xc5\xbenem delu otoka stoji dvorec in ru\xc5\xa1evine zapu\xc5\xa1\xc4\x8denega benedektinskega samostana, botani\xc4\x8dni vrt, prirodoslovni muzej in memorijalni muzej Ru\xc4\x91era Bo\xc5\xa1kovi\xc4\x87a.\n_START_SECTION_\nZgodovina\n_START_PARAGRAPH_\nIme oto\xc4\x8dka verjetno izhaja iz latin\xc5\xa1\xc4\x8dine acrumen (kislo sadje) . Dubrov\xc4\x8dani so na oto\xc4\x8dku 1023 postavili cerkev in benediktinski samostan._NEWLINE_Bazilika zgrajena kot tridelna ladja je bila sprva postavljena v romanskem slogu, kasneje je bila dvakrat pove\xc4\x8dana in je njen zvonik, ki je obenem slu\xc5\xbeil tudi kot obrambni stolp po zadnji pove\xc4\x8davi ostal znotraj cerkve. Cerkev, stari samostan, del novega samostana, dokon\xc4\x8danega v za\xc4\x8detku 14. stoletja so bili poru\xc5\xa1eni v velikem potresu leta 1667, ki je prizadel Dubrovnik in okolico. Samostan je bil dokon\xc4\x8dno razpu\xc5\xa1\xc4\x8dem leta 1798. Po legendi naj bi se na Lokrumu 1991 izkrcal angle\xc5\xa1ki kralj Rihard Levjesr\xc4\x8dni, ko se je vra\xc4\x8dal s kri\xc5\xbearskega pohoda in je pred Lokrumom zaradi nevihte do\xc5\xbeivel brodolom._NEWLINE_Napoleonovi vojaki so na najvi\xc5\xa1ji to\xc4\x8dki oto\xc4\x8dka zgradili Fort Royal, trdnjavo v obliki zvezde. Avstrijci so v tridesetih letih 19. stoletja trdnjavo pove\xc4\x8dali z izgradnjo t. i. Maksimiljanovega stolpa._NEWLINE_Leta 1859 je Lokrum kupil avstrijski nadvojvoda Ferdinand Maksimilian I. Habsbur\xc5\xa1ko-Lotarin\xc5\xa1ki in dal na poru\xc5\xa1enem delu samostana zgraditi dvorec v obliki stolpa. Okoli celotnega samostana je dal uredil park, v katerem je bilo veliko rastlin iz tujih de\xc5\xbeel.'